Sue Biggs

Sue-Anne Hilbre Biggs CBE alikuwa Mkurugenzi Mkuu wa Royal Horticultural Society, akistaafu mnamo Juni 2022 kama Mkurugenzi Mkuu aliyedumu kwa muda mrefu zaidi katika historia ya taasisi hiyo ya hisani. Biggs alianza taaluma yake katika sekta ya usafiri, ambako alifanya kazi kwa miaka 30, na alitunukiwa Tuzo ya Mafanikio ya Kipekee na Travel Weekly Globe Travel Awards. Mnamo mwaka 2017, alipewa hadhi ya CBE katika Tuzo za Heshima za Mwaka Mpya kwa mchango wake katika mazingira kupitia sekta ya kilimo cha mapambo.

 Maisha ya awali na elimu 
Biggs alizaliwa mjini Leicester akalelewa Sheffield. Alikulia katika barabara ya Caxton, eneo la Broomhill jijini humo. Katika siku yake ya kuzaliwa ya saba, mama yake alimpa kifurushi cha mbegu na jembe dogo la mikono, akimhimiza avipande kwenye bustani yao. Biggs anakiri kuwa tukio hili ndilo lililomzalia mapenzi ya kilimo cha bustani.

Alisoma katika Shule ya Upili ya Abbeydale Grammar. Baadaye alipata Shahada ya Kwanza (BA) katika Fasihi ya Kiingereza na Fasihi ya Marekani kutoka Chuo Kikuu cha Nottingham, kisha akapata Diploma ya Uzamili katika Utalii kutoka Chuo Kikuu cha Manchester.

 Marejeo 

Jamii:wanabiolojia wa Uingereza
Jamii:Watu walio hai
Jamii:WikiMonthly Edit-a-thon Kilimanjaro